Johann Rudolf Kutschker

Johann Rudolf KUTSCHKER (naskiĝinta la  je Loučky, mortinta la  en Vieno) estis aŭstra romkatolika kardinalo kaj ĉefepiskopo de Vieno.

Estante filo de teksisto li ekfrekventis en 1826 la liceon de Olomouc kaj en 1828 la universitato de Vieno. La sacerdota ordinacio estis en 1833, la doktoriĝo jaron pli malfrue. Inter 1835-52 li profesoris pri moralo ĉe la altlernejo de Olomouc, kun dekaneco en 1837 kaj rektoreco en 1843/44. Paralele li estis animzorganto, ĉefepiskopa sekretario kaj konsilisto konsistoria. Decidiga estis renkontiĝo en 1848 kun imperieestro Ferdinando, je Olomouc. En 1852, Kutscher do fariĝis kortega kaj hofburga pastro kaj ĉefprefekto de la Supera porpastra seminario Frintaneum je Vieno. Poste li promociiĝis kortega kapelano. Inter 1857 kaj 1876 li estis konsilisto de la Edukada ministerio kaj nomumiĝis en 1861 katedralpreposto de Sankta Stefano. La ĝenerala vikario por la viena ĉefepiskoplando sekvis en 1862, kiel ankaŭ titulara episkopeco de Carrhae kaj papa tronasistanteco.

En 1876 fariĝis li viena arkiepiskopo, en 1877 kardinalo. Estinte intima kunlaboranto de kardinalo Rauscher kaj estante fakulo pri kanona juro li ege gravis por la ellaboro de la konkordato de 1855. Dum liberalisma periodo li porparolis katolikecon de la eklezipolitika leĝaro. Por Kutschker ĉiam gravis harmonia kunvivo kun la ŝtato, post la fino de jozefismo. Li ankaŭ modernigis kaj plibonigis la episkopujan organon Wiener Diözesanblatt (en 1863). Fake publikigis li altvalorajn librojn kaj pri liturgio kaj la leĝaroj eklezia kaj geedziĝa. 

Fonto
Loidl, Franz: [https://www.deutsche-biographie.de/pnd125843690.html#ndbcontent "Kutschker, Johann Rudolf] - ĉe: Neue Deutsche Biographie,'' 13 (1982), p. 348
Eksteraj ligiloj

stato de Kutschker ene de la katolika hierarkio
listo de romkatolikaj kardinaloj - fare de Salvador Miranda (Florido)

kategorio:Ĉefepiskopoj de Vieno
kategorio:Naskiĝintoj en 1810
kategorio:Mortintoj en 1881
kategorio:Mortintoj en Vieno